சுவாசச் சிக்கல்களைக் கொண்ட நபர்களுக்கு ஏற்படும் முக்கியமான குளிர்கால ஆபத்தானது, குளிர்ந்த காற்றை சுவாசிக்க நேர்வதாகும். சிஓபிடியைக் கொண்ட பல நபர்களுக்கு, குளிர்ந்த காற்றை சுவாசிப்பதால், மூச்சிறைப்பும் அதிகமான சுவாசமற்ற நிலையும் ஏற்படுகிறது.

இந்த அறிகுறிகளை சரியாக அறிந்து, குளிர்ந்த காற்றைச் சுவாசிப்பதிலிருந்து தடுப்பதன் மூலமாக குளிர்காலத்தில் சுவாச சிக்கல் கடும் விளைவுகளை நாம் கட்டுப்படுத்த முடியும். கடும் விளைவுகள் குளிர்மாதங்களில் பொதுவாக காணப்படுகின்றன, மற்றும் சிஓபிடி நபர்கள் மருத்துவமனையில் அனுமதிக்கப்படுவதற்கும் வழிவகுக்கின்றன.

பொதுவான ஜலதோஷம் அல்லது சுவாசக் குழாய்களை பாதிக்கும் பிற நோய்த்தொற்றுகள் போன்றவையும் ஒரு சிஓபிடி நோயாளிக்கு அதிக ஆபத்தை ஏற்படுத்தக்கூடும். பல சுவாசக்குழாய் நோய்த்தொற்றுகள் எளிதில் பரவக்கூடியவை. ஆண்டின் மற்ற காலங்களை விட, குளிர்காலத்தின்போது, சாதாரண ஜலதோஷம் மற்றும் மேல் மூச்சுக்குழல் நோய்த்தொற்றுகள் ஆகியவை ஏற்படும் வாய்ப்புகள் அதிகமாக உள்ளன.

சிஓபிடியைக் கொண்ட நபர்களுக்கு, குளிர்காலத்தின்போது ஆரோக்கியமான வாழ்க்கை முறையைப் பராமரிக்க வேண்டியது மிகவும் அவசியம். குளிர் காலநிலைக்கு ஏற்ற ஆடைகளை அவர்கள் அணிய வேண்டும், நன்றாக குளிரைத் தடுக்கக்கூடிய ஆடைகளை அணிந்து, தலையையும் முகத்தையும் சூடாகவே வைத்திருக்க வேண்டும். சரியாக பாதுகாக்கப்படாவிட்டால், சிறிய அளவில் குளிருக்கு ஆளாவதும் கூட, ஏராளமான வெப்பத்தையும் ஆற்றலையும் இழக்க வைக்கக்கூடும்.

சிஓபிடியைக் கொண்ட நபர்கள் ஆண்டுதோறும், ஃப்ளூ மற்றும் [[நிமோனியா]] தடுப்பூசிகள் போட்டுக்கொள்ள வேண்டும் மற்றும் ஜலதோஷம் பிடிக்காமல் காத்துக்கொள்ள நோய்பரவக்கூடிய வாய்ப்புகளைத் தவிர்க்க வேண்டும். அவர்கள் அடிக்கடி கைகளைக் கழுவ வேண்டும் மற்றும் அதிக அளவில் நீர்மங்களை உட்கொள்ள வேண்டும். ஜலதோஷத்தால் பாதிக்கப்பட்ட நபர்களுடன் தொடர்புகொள்வதைத் தவிர்ப்பதும், ஆபத்தைக் குறைக்கக்கூடும்.

குளிர்காலத்தின்போது, நல்லபடியாக உணர, சுவாசிக்கும் காற்றை சூடுபடுத்தக்கூடிய [[முகமூடி]]யை அணியலாம். ஒரு முகமூடியானது, குளிர் காலநிலை ஆபத்துக்களிலிருந்து பெருமளவில் பாதுகாக்கக்கூடும்.

போதுமான அளவு ஆக்சிஜன்
குளிர் காலநிலை பாதுகாப்பு
நோய்க்குறிகள் மற்றும் அறிகுறிகள்
நோய்க்கூறு உடலியல்